Yupela i Save Mekim Wok Misineri?
Yes. Maski mipela i stap we, olgeta Witnes Bilong Jehova i laik kisim tingting olsem bilong ol misineri, oltaim mipela i save autim bilip bilong mipela long ol manmeri mipela i bungim.
Na tu, sampela Witnes i save go na stap liklik taim o longpela taim long wanpela hap long kantri bilong ol we planti man i no harim yet gutnius bilong Baibel. Sampela Witnes i go sindaun long narapela kantri na bai ol i ken mekim bikpela wok moa bilong autim tok. Ol i amamas long ol i ken insait long wok bilong inapim wanpela tok profet Jisas i autim, olsem: “Yupela bai stap witnes bilong mi . . . i go inap long olgeta hap bilong graun.”
Long 1943, mipela i bin kamapim wanpela skul bilong skulim gut sampela misineri bilong mipela. Kirap long dispela taim na i kam, winim 8,000 Witnes i bin go long dispela skul ol i kolim Wastaua Baibel Skul Bilong Gileat.
Kisim Sampela Save Moa
OL SOTPELA STORY
To the Ends of the Earth
Wastaua Baibel Skul Bilong Gileat i stori gut long nambawan bikpela wok bilong autim tok. Kisim amamas long harim ol ekspiriens i kam long ol misineri husat i go long dispela spesel skul.
tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn